Retningslinjer vedr. bestyrelsens henvendelser til tilsynsmyndighederne om vurdering af diverse tiltag i Dammegårdsudstykningerne.

Bestyrelsen i Grundejerforeningen Dammegårdskoven kan/bør i tilfælde, hvor der er usikkerhed eller tvivl om lovligheden af en aktivitet, bede tilsynsmyndigheden vurdere denne.

1. Hvis det vurderes, at forholdene, som er forårsaget af aktiviteten, derimod fuldstændig og umiddelbart kan tilbageføres til situationen før aktiviteten, skal de/den ansvarlige altid kontaktes forud for henvendelse til myndighederne.
2. I tilfælde af, at aktiviteten kan medføre umiddelbar uoprettelig skade på området eller ejendom, og hvor tiden er en faktor, kan henvendelse til myndighederne ske uden forudgående kontakt til de/den ansvarlige.

Det skal bemærkes, at enhver borger har mulighed for at henvende sig til tilsynsmyndighederne uden bestyrelsens mellemkomst.

Ingen henvendelse til bestyrelsen fra et medlem af foreningen kan afvises, uden der er givet begrundelse herfor og samtidig anvist anden mulighed.

Hvis et medlem af foreningen ønsker at være anonym efter henvendelse til bestyrelsen, skal dette altid respekteres.

Bestyrelsen vil herefter vurdere, hvordan man i den aktuelle situation bedst muligt lever op til at varetage alle medlemmers interesser iht. vedtægterne.

Med venlig hilsen Bestyrelsen.